Na temelju članka 35. stavka 1. točke 4. i članka 53. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članka 30. Statuta Općine Privlaka (Službeni glasnik Zadarske županije, broj 05/18), Općinsko vijeće Općine Privlaka na svojoj 7. sjednici održanoj dana 30. ožujka 2022. godine donosi sljedeću

**O D L U K U**

**o izmjenama i dopunama Odluke o ustrojstvu i djelokrugu**

**Jedinstvenog upravnog odjela Općine Privlaka**

**Članak 1.**

Predmet ove Odluke su izmjene i dopune Odluke o ustrojstvu i djelokrugu Jedinstvenog upravnog odjela Općine Privlaka („Službeni glasnik Zadarske županije“ broj 3/22).

U navedenoj odluci briše se članak 6. koji glasi:

„U cilju učinkovitijeg izvršavanja poslova općinske uprave unutar Jedinstvenog upravnog odjela osnivaju se unutarnje ustrojstvene jedinice – odsjeci i to:

1.) Odsjek za opće poslove, imovinsko-pravne poslove, društvene djelatnosti i razvojne projekte,

2.) Odsjek za komunalne poslove, infrastrukturu, prostorno i urbanističko planiranje,

3.) Odsjek za računovodstvo, proračun i financije.“

Sve ostale odredbe navedene Odluke ostaju nepromijenjene.

**Članak 2.**

Ova Odluka stupa na osmi dan od dana objave u „Službenom glasniku Zadarske županije“.

OPĆINSKO VIJEĆE

Predsjednik

Nikica Begonja

KLASA: 023-01/22-01/01

URBROJ: 2198-28-01-22-4

Privlaka, 30. ožujka 2022.g.